આજે ૨૧ ફેબ્રુઆરી…..વિશ્વ માતૃભાષા દિવસ……જે ભાષાના પ્રથમ હુંકાર સાથે આપણે જન્મ્યા…..ગર્ભાવસ્થા માં જે ભાષા ના ધીમા-સુસવાટા-પડઘા સાંભળ્યા…..જે ભાષા માં આપણે લાગણીઓ રેડી….જેમાં આપણે વિચાર્યું….પડકાર્યું….એ મહાભાષા-માતૃભાષા-આત્મભાષા ને વધાવવા નો દિવસ…..અને આજ ગુજરાતી મહાભાષા ને સ્વામિનારાયણ સંપ્રદાય ના મહાન સંત કવિઓ -વિદ્વાનો એ જે ગૌરવ બક્ષ્યું છે તે અતુલ્ય છે…..બ્રહ્માનંદ સ્વામી – અતિ વિદ્વાન સંત કવિ…શીઘ્ર કવિ..શતાવધાની ..અતિ તેજસ્વી વક્તા..રાજનીતિજ્ઞ દ્વારા વ્રજ-હિન્દી-અવધી અને ગુજરાતી ભાષા માં લગભગ ૮૦૦૦ થી વધુ પદ-છંદ રચાયેલા છે….!!! ઈતિહાસ સાક્ષી છે કે – ભાવનગર નરેશ ના કહેવા થી લાડુદાન ગઢવી ( પૂર્વાશ્રમ નું -બ્રહ્માનંદ સ્વામી નું નામ) સ્વામિનારાયણ ભગવાન નું ભગવાન પણું ટેસ્ટ કરવા ગયા અને પોતે સાધુ થઇ ગયા…….! અને એવી તો -સહજાનંદ ની મૂર્તિ -સ્વરૂપ રદયમાં વસ્યું કે એ જમાના ની લાખો-કરોડો ની સંપત્તિ છોડીને -માંડ શરીર ઢંકાય એવા કંતાન ના વસ્ત્ર માં -અતિ કઠીન એવા વૈરાગ્ય ના નિયમો નું સહજ પાલન કર્યું………આજે માતૃભાષા દિન છે..તો બ્રહ્માનંદ સ્વામી શીઘ્ર રચિત એક ચારણી -છંદ (ચંદ્રયણા ઝૂલણા-ગ્રંથમાં થી..) માણીએ…..